## Igualtat i Save the Children analitzen futures sinergies per a millorar la protecció a la infància i adolescència a la Comunitat Valenciana

*** Susana Camarero ha mantingut una trobada amb el director general de Save the Children España, Andrés Conde**

La vicepresidenta segona i consellera de Serveis Socials, Igualtat i Habitatge, Susana Camarero, ha mantingut una trobada amb el director general de Save the Children España, Andrés Conde, i el director territorial de l'entitat en la Comunitat Valenciana, Rodrigo Hernández, per a analitzar futures sinergies i vies de col·laboració per a millorar la protecció a la infància i adolescència més vulnerable de la Comunitat Valenciana.

Durant la trobada, la vicepresidenta segona ha inisistit en la importància de la col·laboració de la Conselleria amb Save the Children en la formació dels i les professionals que treballen amb les persones menors d'edat en la prevenció, detecció i resposta davant de situacions de violència i abús sexual.

En esta línia, Susana Camarero ha incidit en la necessitat que els centres de protecció de menors siguen “entorns segurs” i a impulsar actuacions per a conscienciar i sensibilitzar la població en general sobre els abusos sexuals en xiquetes, xiquets i adolescents.

Així mateix, i davant dels índexs de pobresa infantil a la Comunitat Valenciana, la vicepresidenta segona s'ha compromés a analitzar la situació actual i a posar en marxa “tots els mecanismes necessaris per a reduir eixes xifres i combatre el risc de pobresa i d'exclusió social dels més vulnerables”.

A la trobada han assistit també el secretari autonòmic de Família i Serveis Socials, Ignacio Grande, i la directora general de Família, Infància i Adolescència i Repte Demogràfic, Elena Albalat.

Fecha: 15/09/2023